‘Bunaíodh Ciste Iontaobhais na Náisiún Aontaithe chun gníomhaíocht thapa agus chomhordaithe na Náisiún Aontaithe i gcoinne an ghalair Ebola a chinntiú. Is de bharr sin atá an Rialtas ag stiúradh an mhaoinithe seo de €1 milliún tríd an eagraíocht UNMEER. Tá an maoiniú sin sa bhreis ar an €16 mhilliún a chuireann muid ar fáil don réigiún go díreach ar bhonn bliantúil trínár rialtais chomhpháirtíochta agus trí eagraíochtaí neamhrialtasacha (NGO-anna). Tá na cláir atá againn i Siarra Leon agus sa Libéir dírithe go daingean ar chórais sláinte an dá thír a láidriú, córais a bhí an-lag cheana féin ach nach bhfuil in ann feidhmiú a thuilleadh’.